শুক্রবার রাতে একটি ঘরে ঘুমাতে যায় ওই পরিবার। পরে দিন বেলা পর্যন্ত তাঁরা না ওঠায় পড়শিরা ডাকাডাকি করেন। ভিতর থেকে শুধু রথুর বড় মেয়ের মাস পাঁচ-ছয়ের শিশু কন্যার কান্নার শব্দ ভেসে আসছিল। ধাক্কা দিয়ে তাঁরা দরজা খুলে দেখেন, মেঝে ও বিছানায় ছ’জন পরে রয়েছেন। মুখ দিয়ে গ্যাঁজলা বেরিয়েছিল। তার মধ্যে তিন জনের প্রাণ ছিল না। বাকি তিন জনও অচেতন ছিলেন। পুরুলিয়া সদর হাসপাতালে তাঁদের জ্ঞান ফিরলেও আচ্ছন্ন ভাব থাকায় কী ঘটেছিল, তা জানা যায়নি। শনিবার দুপুরেই তাঁদের বোকারোর নার্সিংহোমে নিয়ে যাওয়া হয়।